
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 

www.zlatograd.bg;  e-mail:  ObA-zlatograd@zlatograd.bg

Вх. № 61-00-163/27.04.2026 г.
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА
От Мирослав Янчев – Кмет на Община Златоград

Относно: Даване на съгласие за закупуване на специализиран автомобил (катафалка)
УВАЖЕМИ  ГОСПОЖИ И ГОСПОДА,



През 2009 година Община Златоград придоби специализиран автомобил (катафалка), втора употреба.

Автомобилът е амортизиран, налага се постоянна техническа поддръжка и извършване на ремонти, свързани със значителни финансови средства.

С автомобила се извършва превоз на покойници в града и извън града.

Във връзка с обезпечаване на траурната дейност в общината предлагам да се закупи нов автомобил, който да изпълнява функциите си качествено и навременно. 
Предлагам да се закупи нов специализиран автомобил (катафалка), с автоматична скоростна кутия, задвижван от електричество, с автоматичен климатик, с подходящо подово покритие, с конзола на пода, с екологичен стандарт Euro 6.
Предвид гореизложеното на база възникнала необходимост от осигуряване на финансови средства за закупуването на специализиран автомобил (катафалка) в настоящия бюджет, за 2026 г., в размер на 65 780 евро, предлагам на Общински съвет  Златоград да разгледа и приеме следния проект на 

 Р Е Ш Е Н И Е :

На основание чл.21, ал.1, т.6 от Закона за местното самоуправление и местната администрация, във връзка с чл. 94, ал.3, т. 6 и чл.98 от Закона за публичните финанси, както и с оглед необходимостта от извършване на капиталов разход, Общински съвет Златоград 
РЕШИ:

1. Дава съгласие за извършване на капиталов разход в размер на 65 780 евро с ДДС за закупуване на специален автомобил (катафалка). 
2. Разходът по т. 1 да бъде финансиран от преходния остатък от целевата субсидия за капиталови разходи за 2025 г. 
3. Възлага на Кмета на Община Златоград да включи разхода в Разчета за капиталовите разходи за 2026 г. при изготвянето и внасянето му за разглеждане от Общинския съвет.

С уважение,
МИРОСЛАВ ЯНЧЕВ
Кмет на Община Златоград

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

